Χαρούμενο εορταστικό τραπέζι για τους ιερείς της Μητροπόλεως Γρεβενών

Σε κοινό εορταστικό τραπέζι, με την είσοδο στο νέο έτος, παρακάθησαν οι ιερείς και οι υπάλληλοι της Μητροπόλεως Γρεβενών με τις οικογένειές τους, προσκεκλημένοι από τον Σεβασμιώτατο Ποιμενάρχη τους κ. Δαβίδ, το μεσημέρι της Πέμπτης 3 Ιανουαρίου 2019.

Ο εξωτερικός χιονιάς και η παγωνιά δεν μπόρεσαν να εμποδίσουν τις καρδιές μικρών και μεγάλων να ζεσταθούν από τα πατρικά λόγια αγάπης που τους απηύθυνε ο Σεβασμιώτατος τονίζοντας ότι όλους τους βλέπει σαν παιδιά του, μη μπορώντας να κρύψει την χαρά του γι’ αυτή τη συνάντηση.

Ο Σεβασμιώτατος αφού ευλόγησε κι έκοψε την Βασιλόπιτα, μοίρασε ωραία δώρα σε όλα τα παιδιά και χάρισε σε όλους τις εγκάρδιες ευχές του.